CELEX: 22022D1086
Language: mt
Date: 2022-02-04 00:00:00
Title: Deċiżjoni tal-Kumitat Konġunt taż-ŻEE Nru 38/2022 tal-4 ta’ Frar 2022 li temenda l-Anness II (Regolamenti tekniċi, standards, testijiet u ċertifikazzjoni) tal-Ftehim dwar iż-ŻEE [2022/1086]

30.6.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 175/63
               
            
         DEĊIŻJONI TAL-KUMITAT KONĠUNT TAŻ-ŻEE Nru 38/2022
         tal-4 ta’ Frar 2022
         li temenda l-Anness II (Regolamenti tekniċi, standards, testijiet u ċertifikazzjoni) tal-Ftehim dwar iż-ŻEE [2022/1086]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim dwar iż-ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament Delegat tal-Kummissjoni (UE) 2021/715 tal-20 ta’ Jannar 2021 li jemenda r-Regolament (UE) 2018/848 tal-Parlament Ewropew u tal-Kunsill fir-rigward tar-rekwiżiti għall-gruppi ta’ operaturi (1) għandu jiġi inkorporat fil-Ftehim dwar iż-ŻEE.
                  
               
                     (2)
                  
                  
                     Ir-Regolament Delegat tal-Kummissjoni (UE) 2021/1189 tas-7 ta’ Mejju 2021 li jissupplimenta r-Regolament (UE) 2018/848 tal-Parlament Ewropew u tal-Kunsill fir-rigward tal-produzzjoni u l-kummerċjalizzazzjoni ta’ materjal riproduttiv tal-pjanti ta’ materjal organiku eteroġenu ta’ ġeneri jew speċijiet partikolari (2) għandu jiġi inkorporat fil-Ftehim dwar iż-ŻEE.
                  
               
                     (3)
                  
                  
                     Ir-Regolament ta’ Implimentazzjoni tal-Kummissjoni (UE) 2021/279 tat-22 ta’ Frar 2021 li jistabbilixxi regoli dettaljati għall-implimentazzjoni tar-Regolament (UE) 2018/848 tal-Parlament Ewropew u tal-Kunsill dwar il-kontrolli u miżuri oħra li jiżguraw it-traċċabilità u l-konformità fil-produzzjoni organika u fit-tikkettar ta’ prodotti organiċi (3) għandu jiġi inkorporat fil-Ftehim dwar iż-ŻEE.
                  
               
                     (4)
                  
                  
                     Ir-Regolament ta’ Implimentazzjoni tal-Kummissjoni (UE) 2021/1165 tal-15 ta’ Lulju 2021 li jawtorizza ċerti prodotti u sustanzi għall-użu fil-produzzjoni organika u li jistabbilixxi l-listi tagħhom (4) għandu jiġi inkorporat fil-Ftehim dwar iż-ŻEE.
                  
               
                     (5)
                  
                  
                     Ir-Regolament ta’ Implimentazzjoni (UE) 2021/1165 iħassar ir-Regolament tal-Kummissjoni (KE) Nru 889/2008 (5) ħlief għall-Annessi VII u XI li għandhom ikomplu japplikaw sal-31 ta’ Diċembru 2023. Ir-Regolament (KE) Nru 889/2008 huwa inkorporat fil-Ftehim dwar iż-ŻEE u konsegwentement għandu jitħassar skont il-Ftehim dwar iż-ŻEE ħlief għall-Annessi VII u XI li għandhom ikomplu japplikaw sal-31 ta’ Diċembru 2023.
                  
               
                     (6)
                  
                  
                     Din id-Deċiżjoni tikkonċerna l-leġiżlazzjoni marbuta mal-oġġetti tal-ikel. Il-leġiżlazzjoni dwar l-oġġetti tal-ikel ma għandhiex tapplika għal-Liechtenstein dment li l-applikazzjoni tal-Ftehim bejn il-Komunità Ewropea u l-Konfederazzjoni Żvizzera dwar in-negozju fi prodotti agrikoli tkun estiża għal-Liechtenstein, kif speċifikat fl-introduzzjoni tal-Kapitolu XII tal-Anness II tal-Ftehim dwar iż-ŻEE. Għaldaqstant, din id-Deċiżjoni ma għandhiex tapplika għal-Liechtenstein.
                  
               
                     (7)
                  
                  
                     Għalhekk, jenħtieġ li l-Anness II tal-Ftehim dwar iż-ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Il-Kapitolu XII tal-Anness II tal-Ftehim dwar iż-ŻEE għandu jiġi emendat kif ġej:
            
                        1.
                     
                     
                        L-inċiż li ġej jiżdied mal-punt 54b (ir-Regolament (UE) Nru 2018/848 tal-Parlament Ewropew u tal-Kunsill):
                        
                                    “—
                                 
                                 
                                    
                                       32021 R 0715: Ir-Regolament Delegat tal-Kummissjoni (UE) 2021/715 tal-20 ta’ Jannar 2021 (ĠU L 151, 3.5.2021, p. 1).”
                                 
                              
                  
                        2.
                     
                     
                        Il-punti li ġejjin jiddaħħlu wara l-punt 54bh (ir-Regolament ta' Implimentazzjoni tal-Kummissjoni (UE) 2021/1378):
                        
                                    “54bi.
                                 
                                 
                                    
                                       32021 R 1189: Ir-Regolament Delegat tal-Kummissjoni (UE) 2021/1189 tas-7 ta’ Mejju 2021 li jissupplimenta r-Regolament (UE) 2018/848 tal-Parlament Ewropew u tal-Kunsill fir-rigward tal-produzzjoni u l-kummerċjalizzazzjoni ta’ materjal riproduttiv tal-pjanti ta’ materjal organiku eteroġenu ta’ ġeneri jew speċijiet partikolari (ĠU L 258, 20.7.2021, p. 18).
                                 
                              
                                    54bj.
                                 
                                 
                                    
                                       32021 R 0279: Ir-Regolament ta’ Implimentazzjoni tal-Kummissjoni (UE) 2021/279 tat-22 ta’ Frar 2021 li jistabbilixxi regoli dettaljati għall-implimentazzjoni tar-Regolament (UE) 2018/848 tal-Parlament Ewropew u tal-Kunsill dwar il-kontrolli u miżuri oħra li jiżguraw it-traċċabilità u l-konformità fil-produzzjoni organika u fit-tikkettar ta’ prodotti organiċi (ĠU L 62, 23.2.2021, p. 6).
                                 
                              
                                    54bk.
                                 
                                 
                                    
                                       32021 R 1165: Ir-Regolament ta’ Implimentazzjoni tal-Kummissjoni (UE) 2021/1165 tal-15 ta’ Lulju 2021 li jawtorizza ċerti prodotti u sustanzi għall-użu fil-produzzjoni organika u li jistabbilixxi l-listi tagħhom (ĠU L 253, 16.7.2021, p. 13).”
                                 
                              
                  
                        3.
                     
                     
                        It-test tal-punt 54ba (ir-Regolament tal-Kunsill (KE) Nru 889/2008) għandu jitħassar. Għandhom ikomplu japplikaw l-Annessi VII u XI tar-Regolament (KE) Nru 889/2008 sal-31 ta’ Diċembru 2023.
                     
                  
         
            Artikolu 2
            It-testi tar-Regolamenti Delegati (UE) 2021/715 u (UE) 2021/1189 u r-Regolamenti ta’ Implimentazzjoni (UE) 2021/279 u (UE) 2021/1165 bil-lingwa Iżlandiża u b’dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fil-5 ta’ Frar 2022, dment li jkunu saru n-notifiki kollha skont l-Artikolu 103(1) tal-Ftehim dwar iż-ŻEE (*), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 31/2022 tal-4 ta’ Frar 2022 (6), skont liema data tkun l-iżjed tard.
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
         
         
            Magħmul fi Brussell, l-4 ta’ Frar 2022.
            
               
                  Għall-Kumitat Konġunt taż-ŻEE
               
               
                  Il-President
               
               Nicolas VON LINGEN
            
         
         
            (1)  ĠU L 151, 3.5.2021, p. 1.
         
            (2)  ĠU L 258, 20.7.2021, p. 18.
         
            (3)  ĠU L 62, 23.2.2021, p. 6.
         
            (4)  ĠU L 253, 16.7.2021, p. 13.
         
            (5)  ĠU L 250, 18.9.2008, p. 1.
         
            (*)  Ma huwa indikat l-ebda rekwiżit kostituzzjonali.
         
            (6)  Ara l-paġna 49 ta’ dan il-Ġurnal Uffiċjali.